ΓΡΑΠΤΗ ΕΡΩΤΗΣΗ E-2280/01

υποβολή: Mihail Papayannakis (GUE/NGL) προς την Επιτροπή

(31 Ιουλίου 2001)

Θέμα: Κρούσμα τρελής αγελάδας στην Ελλάδα

Στις αρχές Ιουλίου του 2001, παρουσιάστηκε στην Ελλάδα το πρώτο κρούσμα τρελής αγελάδας, χωρίς να είναι δυνατόν να πιστοποιηθεί η προέλευση και η ταυτότητα του ζώου, λόγω έλλειψης στοιχείων από τις αρμόδιες ελληνικές αρχές.

Με βάση το άρθρο 3 παράγραφος 1 στοιχείο γ) της οδηγίας 90/425/ΕΟΚ(1), τα άρθρα 14 και 18 της οδηγίας 64/432/ΕΟΚ(2), την οδηγία 92/102/ΕΟΚ(3) και το άρθρο 4 του Κανονισμού (ΕΚ) 1760/2000(4), θα μπορούσε η Επιτροπή να με πληροφορήσει για ποιον λόγο οι αρμόδιες ελληνικές αρχές δεν μπόρεσαν να εντοπίσουν την προέλευση και την ταυτότητα του εν λόγω ζώου· Έχει η Ελλάδα συμμορφωθεί με τις διατάξεις του Κανονισμού (ΕΚ) 1760/2000 και τις προαναφερθείσες οδηγίες· Έχει, και εάν ναι, από πότε δημιουργήσει ηλεκτρονική βάση δεδομένων· Σε ποιο στάδιο βρίσκεται στην Ελλάδα το εθνικό σύστημα καταγραφής και αναγνώρισης βοοειδών·

(1) ΕΕ L 224 της 18.8.1990, σελ. 29.

(2) ΕΕ Β 121 της 29.7.1964, σελ. 1977.

(3) ΕΕ L 355 της 5.12.1992, σελ. 32.

(4) ΕΕ L 204 της 11.8.2000, σελ. 1.

Απάντηση του κ. Byrne εξ ονόματος της Επιτροπής

(11 Οκτωβρίου 2001)

Σύμφωνα με την έκθεση των ελληνικών αρχών για το πρώτο κρούσμα σπογγώδους εγκεφαλοπάθειας των βοοειδών (ΣΕΒ) στην Ελλάδα, εντοπίστηκαν σοβαρές ελλείψεις σε ό,τι αφορά την ταυτοποίηση και την καταχώρηση των βοοειδών που βρίσκονταν στην προσβληθείσα εκμετάλλευση. Ως αποτέλεσμα των ελλείψεων αυτών δεν κατέστη δυνατή η εξακρίβωση της ταυτότητας και της καταγωγής του μολυσμένου ζώου.

Συνεπώς, για το κρούσμα που περιγράφεται από τις ελληνικές αρχές δενπήρξε συμμόρφωση με τους κοινοτικούς κανόνες που θεσπίζονται στο άρθρο 3 παράγραφος 1 στοιχείο γ) της οδηγίας 90/425/ΕΟΚ του Συμβουλίου(1), στο άρθρο 5 παράγραφος 2 της οδηγίας 92/102/ΕΟΚ του Συμβουλίου(2) και στο άρθρο 4 του κανονισμού (ΕΚ) 1760/2000(3).

Σε ό,τι αφορά την οδηγία 92/102/ΕΟΚ του Συμβουλίου πρέπει να σημειωθεί ότι η εμπειρία και συγκεκριμένα η κρίση της σπογγώδους εγκεφαλοπάθειας των βοοειδών έδειξαν ότι η εφαρμογή τωνφιστάμενων κανόνων για την ταυτοποίηση και καταχώρηση δεν ήταν πλήρως ικανοποιητική και χρειαζόταν περαιτέρω βελτίωση. Συνεπώς, οιφιστάμενες διατάξεις για την ταυτοποίηση και καταχώρηση των βοοειδών ενισχύθηκαν με την έκδοση το 1997 του κανονισμού (ΕΚ) αριθ. 820/97 του Συμβουλίου, της 21ης Απριλίου 1997, σχετικά με τη θέσπιση συστήματος αναγνώρισης και καταγραφής των βοοειδών και την επισήμανση του βοείου κρέατος και των προϊόντων με βάση το βόειο κρέας(4). Οι διατάξεις αυτές έχουν ενσωματωθεί στον κανονισμό (ΕΚ) αριθ. 1760/2000.

Οι ελληνικές αρχές πληροφόρησαν την Επιτροπή ότι η διπλή σήμανση με ενώτια και τα διαβατήρια για τα βοοειδή καθιερώθηκαν το 1999 και κατά τις αποστολές των ομάδων επιθεώρησης της Επιτροπής στην Ελλάδα έγινε επίδειξη του συστήματος ταυτοποίησης των βοοειδών.

Ηποχρέωση των κρατών μελών να δημιουργήσουν ηλεκτρονική βάση δεδομένων θεσπίστηκε το 1997 στο πλαίσιο του ενισχυμένου συστήματος για την ταυτοποίηση και καταχώρηση των βοοειδών. Η ηλεκτρονική βάση δεδομένων συγκροτείται σύμφωνα με το άρθρο 14 της οδηγίας 64/432/ΕΟΚ(5) του Συμβουλίου και έπρεπε να τεθεί σε πλήρη λειτουργία το αργότερο έως τις 31 Δεκεμβρίου 1999. Η Ελλάδα ήταν ένα από τα κράτη μέλη που δεν τήρησε αυτήν την προθεσμία.

Οι ελληνικές αρχές πληροφόρησαν την Επιτροπή ότι η ηλεκτρονική βάση δεδομένων για τα βοοειδή έχει εγκατασταθεί και βρίσκεται προς το παρόν σε δοκιμαστικό στάδιο. Η εισαγωγή δεδομένων θα αρχίσει τον Οκτώβριο του 2001 και αναμένεται να έχει ολοκληρωθεί έως τον Ιούνιο του 2002.

(1) Οδηγία 90/425/ΕΟΚ του Συμβουλίου, της 26 Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική τηνλοποίηση της εσωτερικής αγοράς.

(2) Οδηγία 92/102/ΕΟΚ του Συμβουλίου, της 27ης Νοεμβρίου 1992, για την αναγνώριση και την καταγραφή των ζώων.

(3) Κανονισμός (ΕΚ) αριθ. 1760/2000 του Κοινοβουλίου και του Συμβουλίου, της 17ης Ιουλίου 2000 για τη θέσπιση συστήματος αναγνώρισης και καταγραφής των βοοειδών και την επισήμανση του βοείου κρέατος και των προϊόντων με βάση το βόειο κρέας, καθώς και για την κατάργηση του κανονισμού (ΕΚ) αριθ. 820/97 του Συμβουλίου.

(4) ΕΕ L 117 της 7.5.1997.

(5) Οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτωνγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών.